
SPECIFIKACIJOS SANTRAUKA
Ši techninė specifikacija parengta vykdant projektą „Duomenų valdymo modelio sukūrimas“, projekto kodas Nr. 02-009-P-0001, kuriuo siekiama užtikrinti metaduomenų tvarkymą ir keitimąsi duomenimis tarp institucijų, integruojantis į Centrinę metaduomenų saugojimo bazę, remiantis DCAT-AP-LT, UDTS ir DSA specifikacijomis. Techninėje specifikacijoje numatytos veiklos yra vykdomos Asmens su negalia teisių apsaugos agentūros informacinės sistemos atžvilgiu (techninė specifikacija aprašyta  3 priede). 
            Dokumentas nustato paslaugų teikėjui (toliau – Paslaugų teikėjas ), kuris bus atsakingas už programinių įrankių (Spinta) diegimą, duomenų struktūros modelių (ŠDSA, DSA) parengimą, metaduomenų aprašymą ir testavimą, bei sąsajų realizavimą su API repozitoriumi ir Vidiniais vartais. 

1. [bookmark: _Ref195102242][bookmark: _Toc195179051]Dokumentų sąrašas
1.1. Duomenų valdymo modelio sukūrimas. Projektas. Nr. 02-009-P-0001  [Projektas];
1.2. Registrų ir informacinių sistemų registras. Nuostatai. [RISR];
1.3. Lietuvos Respublikos valstybės informacinių išteklių valdymo įstatymas. Įstatymas. Nr. XI-1807.  [VIIV];
1.4. Dėl Duomenų teikimo formatų ir standartų rekomendacijų patvirtinimo. Rekomendacijos. Nr.  2023-03-29. [TFS];
1.5. 2024 m. kovo 13 d. Europos Parlamento ir Tarybos reglamentas (ES) 2024/903, kuriuo nustatomos viešojo sektoriaus aukšto lygio sąveikumo visoje Sąjungoje priemonės (Europos sąveikumo aktas) [ESA];
1.6. DCAT-AP-LT metaduomenų specifikacija, skirta Lietuvos duomenų rinkiniams ir paslaugoms aprašyti [DCAT-AP-LT];
1.7. DCAT-AP-LT UML Schema [DCAT-AP-LT UML];
1.8. DCAT-AP-LT OWL RDF/XML [DCAT-AP-LT OWL];
1.9. DCAT-AP-LT TTL [DCAT-AP-LT TTL];
1.10. DCAT-AP-LT užpildymo pavyzdys TTL [DCAT-AP-LT pavyzdys TTL];
1.11. DCAT-AP-LT užpildymo forma XLSX (laikina) [DCAT-AP-LT XLSX];
1.12. DCAT-AP-LT užpildytos formos pavyzdys  [DCAT-AP-LT formos pavyzdys];
1.13. DCAT-AP-LT taisyklių rinkinys, skirtas užtikrinti, kad metaduomenys atitiktų DCAT-AP-LT standartą [DCAT-AP-LT SHACL];
1.14. DCAT-AP-LT HVD  (HTML versija) [DCAT-AP-LT HVD];
1.15. UDTS specifikacija [UDTS]; 
1.16. Duomenų struktūros aprašo (DSA) specifikacija [DSA];
1.17. Metaduomenų pildymo vadovas [Metodika];
1.18. DSA pildymo vadovas [DSA pildymo vadovas].


2. [bookmark: _Toc207289809][bookmark: _Toc195179052]Sąvokos ir sutrumpinimai
	Sąvoka / Trumpinys
	Paaiškinimas

	ADP
	Lietuvos atvirų duomenų portalo informacinė sistema

	API repozitorius
	API repozitorius – Duomenų katalogo dalis, kuriame kaupiami duomenys apie valstybės informacinių išteklių API sąsajas, įtraukiant duomenis apie sukurtas ir planuojamas sukurti API realizacijas

	API sąsaja
	Ištekliaus aplikacijų programavimo sąsaja (angl. Application Programming Interface, toliau – API), paremta standartiniais protokolais ir skirta automatizuotam duomenų nuskaitymui ir (arba) keitimui siekiant užtikrinti tiesioginę ir betarpišką Išteklių integraciją

	BRAIF
	Europos bazinių registrų prieigos ir sąveikos karkasas (angl. Base Registries Access and Interconnection Framework). [BRAIF]

	BRegDCAT
	DCAT taikymo profilis skirtas Europos baziniams registrams (angl. DCAT Application profile for base registries in  Europe).

	DCAT
	Duomenų katalogo žodynas (angl. Data Catalog Vocabulary) [DCAT].

	Duomenų agentas, Metaduomenims generuoti skirtas programinis įrankis, Spinta
	Sisteminė programinė įranga, skirta duomenų skaitymui iš įvairių duomenų šaltinių tiek iš failinės sistemos, tiek HTTP protokolu, įvairiais formatais (SQL, CSV, JSON, XML) ir jų perdavimui per API pagal UDTS specifikaciją.
Duomenų agento programinė įranga, kodiniu pavadinimu „Spinta“ prieinama: https://github.com/atviriduomenys/spinta

	Duomenų išteklius
	Bendra klasė, apimanti visų rūšių kataloguojamus duomenų įrašus, tokius kaip katalogas, duomenų rinkinys, duomenų teikimo paslauga ar duomenų serija. Atitinka dcat: Resource klasę [DCAT].

	Centrinė metaduomenų saugojimo bazė (Duomenų katalogas)
	Katalogas, kuriame kaupiami DCAT duomenys apie duomenų išteklius. Duomenų kataloge nėra saugomi patys duomenys, yra pateikiami tik duomenų aprašymai ir nuorodos, kur yra patys duomenys. Atitinka dcat: Catalog klasę [DCAT].

	Duomenų struktūros aprašas
	Specifikacija, skirta DCAT, fizinio (SQL, CSV, JSON, XML), loginio (UDTS) ir semantinio (OWL/RDFS) duomenų modelių suvedimui, duomenų brandos lygio vertinimui ir prieigos lygmens nustatymui [DSA].

	Duomenų susiejimas (angl. Data mapping)
	Skirtingų profilių ar formatų duomenų susiejimas, pagal jų semantinę ir loginę prasmę, naudojant identifikatorius ar pavadinimus iš skirtingų siejamų modelių [WP-DM].

	ISR (buvusi RISR)
	Informacinių sistemų registro informacinė sistema, ankščiau vadinta Registrų ir informacinių sistemų registro informacinė sistema [RISR].

	Paslaugų teikėjas 
	Įmonė, paslaugas teikianti pagal šią techninę specifikaciją

	Partneris
	Institucija, dalyvaujanti projekte „Duomenų valdymo modelio sukūrimas“, projekto kodas Nr. 02-009-P-0001 (toliau - DVMS)

	Projekto vykdytojas, VSSA
	Valstybės skaitmeninių sprendimų agentūra

	Perkančioji organizacija (PO)
	Asmens su negalia teisių apsaugos agentūra prie Lietuvos Respublikos socialinės apsaugos ir darbo ministerijos (toliau – Agentūra)

	Perkančiosios organizacijos informacinė sistema, ANTA IS
	Asmens su negalia teisių apsaugos agentūros informacinė sistema 

	PVS
	PO programinis įrankis skirtas Projekto valdymui.

	Semantinis modelis
	Šio dokumento kontekste, semantinis modelis yra OWL arba RDFS duomenys pateikti vienu iš RDF suderinamų formatų (angl. Semantic data specification [SEMIC])


	Koncepcinis modelis
	Koncepcinis modelis – tai formalizuotas informacijos aprašymo būdas, kuriuo struktūrizuotai perteikiamos pagrindinės sąvokos, jų savybės ir tarpusavio ryšiai, būtini Lietuvos viešojo sektoriaus informacinėse sistemose valdomų duomenų prasmei apibrėžti ir užtikrinti jų semantinį suderinamumą tarp institucijų, sistemų ir paslaugų.
Koncepcinis modelis:
· Padeda standartizuoti duomenų aprašus visoje viešojo administravimo sistemoje (pvz., gyventojų, paslaugų, registrų sąvokos).
· Remiasi nacionaliniais ir ES sąvokų standartais, siekiant semantinio suderinamumo (pvz., naudodamas EU Core Vocabularies ar nacionalinius žodynus).
· Tarnauja kaip pagrindas techniniams modeliams: duomenų mainų specifikacijoms (pvz., RDF, XML, JSON schemoms), informacinių sistemų architektūrai ir API sąsajoms ar UDTS.
· Skatina tarpinstitucinį duomenų keitimąsi ir prisideda prie informacinių sistemų tarpusavio sąveikos.
Siekiant užtikrinti koncepcinių modelių suderinamumą koncepciniam modeliui aprašyti naudojama VSSA rekomenduojamos priemonės (VSSA rekomenduoja UML diagramų kūrimui naudoti Draw.io diagramų kūrimo įrankį ir šiam įrankiui paruošė šio šablono `elementų biblioteką https://github.com/ivpk/dsa/blob/main/static/UML%20(VSSA). Bibliotekos įdiegimo instrukcija - https://www.drawio.com/blog/public-custom-libraries

	Universalioji duomenų teikimo sąsaja (UDTS)
	Struktūrizuotas (mašininiam skaitymui skirtas) dokumentas OpenAPI formatu, aprašantis duomenų teikimo sąsajos (API) struktūrą, logiką, semantiką bei kitus aspektus, reikalingus siekiant visavertiškai pasinaudoti sąsaja. [UDTS, TFS]


3. [bookmark: _Toc195179053][bookmark: _Toc1782231299]Projekto aprašymas
3.1. Valstybės skaitmeninių sprendimų agentūra (toliau – VSSA, Projekto vykdytojas, PO) įgyvendina projektą „Duomenų valdymo modelio sukūrimas“, projekto kodas Nr. 02-009-P-0001 (toliau - DVMS). 
3.2. Projektu prisidedama prie 2021-2030 metų Lietuvos Respublikos ekonomikos ir inovacijų ministerijos valstybės skaitmeninimo plėtros programos pažangos priemonės Nr. 05-002-01-07-07 „Skatinti duomenų prieinamumą ir pakartotinį naudojimą“ aprašo patvirtinimo“ įgyvendinamo Nacionalinio pažangos plano uždavinio Nr. 1.7. Skatinti valstybės skaitmeninimą. 
3.3. Projekto tikslas – sukurti valstybinį duomenų tinklą (angl. data-mesh), kuriame svarbiausių informacinių sistemų pagrindiniai duomenys (angl. master data) būtų prieinami kaip paslauga (angl. data as a service, DaaS) bei siekti, jog atitiktų aukščiausius sąveikumo standartus – susietuosius valstybinius duomenis (angl. linked government data). Taip pat sukurti priemones, skirtas automatinių  duomenų teikimo sutarčių sudarymui, bei apmokyti IS tvarkytojų įgaliotus asmenis duomenų valdysenos ir tvarkysenos, sukurti vieningo standarto IS koncepcinius modelius, integruoti ES semantinius išteklius.
3.4. Projektui keliami šie pagrindiniai uždaviniai: 
3.4.1. parengti ir pradėti taikyti VII duomenų valdysenos modelį ir VII duomenų architektūros valdymo infrastruktūros veiklos modelį bei parengti jų specifikacijas;
3.4.2. reformuoti VII duomenų tvarkymą įgyvendinant organizacines, technologines priemones VII duomenų architektūros valdymui ir metaduomenų tvarkymui ir įteisinti VII duomenų architektūros valdymo ir stebėsenos procesus užtikrinant projekto tęstinumą;
3.4.3. sukurti sisteminę programinę įrangą skirtą automatizuotu būdu rinkti ir atnaujinti VII metaduomenis ir duomenų apsikeitimui tarp įvairių duomenų šaltinių bei jų perdavimui per API pagal UDTS specifikaciją siekiant automatizuotu būdu rinkti, atnaujinti  ir talpinti VII metaduomenis Metaduomenų kataloge bei talpinti paruoštas informacinių sistemų duomenų API sąsajas   API repozitoriuje (angl. repository);  
3.4.4. Modernizuoti Informacinių sistemų registrą (toliau – ISR) sukuriant VII duomenų žemėlapį kaip VII duomenų architektūros aktualaus / fizinio įgyvendinimo analizės priemonę, sistemingai analizuoti VII duomenų architektūros optimalumą ir nustatyti galimybės dėl jų VII duomenų architektūros optimizavimo – siekiant gerinti duomenų kokybę, mažinti perteklinį ar dubliuotą tvarkymą, optimizuoti duomenų srautus ir gauti daugiau vertės iš susietų duomenų tiek priminiam tiek ir antriniam panaudojimui;
3.4.5. parengti IS metaduomenis, palaipsniui užpildyti ir palaikyti aktualų metaduomenų katalogą su metaduomenimis, atitinkančiais aktualų (eksploatuojamą) VII duomenų erdvės metaduomenų modelį, įgyvendinti fizinio duomenų modelio loginio duomenų modelio ir semantinio duomenų modelio apjungimą, grafinį koncepcinių duomenų modelių atvaizdavimą;
3.4.6. sukurti duomenų prieigos teisių valdymo modelį, įtraukiant automatizuotas duomenų teikimo sutartis (angl. data smart contracts), kurios ilgainiui pakeis šiuo metu naudojamas duomenų teikimo sutartis.
3.5. Projekto metu įgyvendinamos šios pagrindinės veiklos:
3.5.1. Metaduomenų standarto  ir  aplikacijų programavimo sąsajos (toliau – API) kūrimo ir tvarkymo modelio sukūrimas;
3.5.2. Programinio įrankio, kurį naudojant bus  generuojamas Duomenų Struktūros Aprašas (DSA) (metaduomenys) ir kuris bus perduotas į centralizuotą metaduomenų saugojimo bazę  ir API repozitorių sukūrimas ir įdiegimas institucijose;
3.5.3. API sąsajų įdiegimas tarp ne mažiau nei 376 informacinių sistemų ir registrų;
3.5.4. API repozitoriaus užpildymas metaduomenimis iš ne mažiau nei 376 informacinių sistemų ir registrų.
4. [bookmark: _Toc195179054]Valstybės informacinių išteklių architektūros modelis 

[image: ] 
Schema Nr.1 Valstybės informacinių išteklių architektūros modelio principinė schema
4.1. Projekto metu kuriamas vieningas valstybės informacinių išteklių architektūros modelis (žr. schemą Nr. 1):
4.1.1. Valstybės informaciniai ištekliai (VII) – Valstybės informacinių išteklių valdymo įstatyme (https://www.e-tar.lt/portal/lt/legalAct/TAR.85C510BA700A/asr) apibrėžtos informacinės sistemos;
4.1.2. Duomenų ežeras – Valstybės duomenų agentūros  tvarkomos Valstybės duomenų valdysenos informacinės sistemos komponentas, skirtas Valstybės duomenų agentūros duomenų apdorojimo paslaugoms teikti. 
4.1.3.  Duomenų agentas (DA) - programinė įranga, skirta IS metaduomenų skaitymui ir metaduomenų aprašo DSA formatu generavimui; Taip pat  duomenų mainų UDTS protokolu įgyvendinimui, juos transformuojant realiu laiku, per API. DA diegiamas kiekvienos įstaigos infrastruktūroje, šalia duomenų šaltinio. 
4.1.4. Centrinis metaduomenų katalogas – Lietuvos duomenų katalogas, apimantis tiek uždarus duomenis, tiek ir atvirus duomenis. Šis komponentas skirtas visų VII metaduomenų katalogavimui vienoje vietoje. Kataloge nesaugomi patys duomenys, saugomi tik duomenų šaltinių aprašymai pagal DCAT-AP-LT ir DSA specifikacijas, valdomos išmaniosios sutartys prieigai prie duomenų, konfigūruojami vidiniai ir išoriniai vartai. Lietuvos duomenų katalogas yra kuriamas atvirų duomenų katalogo (ADP) pagrindu;
4.1.5. Vidiniai vartai – vienas prieigos taškas (angl. API Gateway) prie visų Lietuvos informacinių išteklių, vartai nukreipia gautas duomenų užklausas į įstaigos infrastruktūroje veikiantį duomenų agentą ir gautą atsakymą perduoda paklausėjui. Vidiniai vartai skirti duomenų apsikeitimui tarp viešojo sektoriaus informacinių sistemų;
4.1.6. Išoriniai vartai – išoriniai vartai veikia tokiu pačiu principu kaip ir vidiniai, tačiau prieiga prie šių vartų nėra ribojama tik valstybiniam sektoriui, kad nesutrikdyti vidinių informacinių išteklių veikimo. 
4.1.7. API Katalogas versijuojama konfigūracijų valdymo ir failų saugykla, , kurioje saugomos , OpenAPI standartu sukurtos UDTS įgyvendinančios API duomenų paslaugų failų schemos, kitos Duomenų teikimo paslaugų schemos ir konfigūracijos failai, skirti vidinių ir išorinių vartų konfigūracijai. Dalis konfigūracijos tvarkoma rankiniu būdu, dalis gaunama iš katalogo;
4.1.8. API repozitorius – Duomenų katalogo dalis, vieningas katalogas, kuriame kaupiami duomenys apie valstybės informacinių išteklių API sąsajas, įtraukiant duomenis apie sukurtas ir planuojamas sukurti API realizacijas. Metaduomenys yra aprašomi pagal DCAT-AP-LT ir DSA metaduomenų specifikaciją, o pačios sąsajų specifikacijos kaupiamos Sąsajų specifikacijų saugykloje.
4.1.9. Tapatybės nustatymas ir prieigų valdymo paslauga – skirta duomenų subjekto arba duomenų naudotojo prieigos nustatymui ir leidimų valdymui remiantis OAuth 2.0 specifikacijomis;
4.1.10. Atvirų duomenų saugykla – Lietuvos atvirų duomenų portalo informacinės sistemos komponentas, skirtas atvirų duomenų rinkinių saugojimui ir teikimui;
4.1.11. Informacinių sistemų registras (ISR) – informacines sistemas registruojanti informacinė sistema, skirta informacinių sistemų gyvavimo ciklo (steigimo, kūrimo, naudojimo, atnaujinimo bei pertvarkymo) duomenų ir dokumentų (nuostatų, specifikacijų ir kitų dokumentų) ir informacinių sistemų duomenų valdymui.
4.1.12. Duomenų portalas - tai vieningas prieigos taškas prie visų VII metaduomenų ir duomenų rinkinių, aprėpiant tiek atvirus duomenų rinkinius, tiek ir uždarus, t.y. duomenų rinkinius, kurių prieigai reikia įrodyti teisę juos gauti.
5. [bookmark: _Ref195099845][bookmark: _Toc195179058][bookmark: _Hlk193202014]Metaduomenų užpildymas pagal DCAT-AP-LT specifikaciją
Paslaugų tiekėjas turės parengti ANTA IS metaduomenis pagal DCAT-AP-LT specifikaciją. DCAT-AP-LT specifikacija aprašo informacinės sistemos bei jos turimų duomenų rinkinių, duomenų pateikčių ir duomenų paslaugų metaduomenis, bei kitus susijusius metaduomenis, daugiau https://ivpk.github.io/DCAT-AP-LT/. Visi privalomi DCAT-AP-LT nurodyti laukai (pažymėti kaip privalomi, pasirenkami ir rekomenduojami) privalo būti užpildyti korektiškais duomenimis vadovaujantis DCAT-AP-LT ir Metodika. Atlikus ANTA IS metaduomenų parengimą Paslaugų teikėjas turės pateikti PO ataskaitą apie atliktus darbus. Jei tam tikri metaduomenys buvo neužpildyti, ataskaitoje nurodomos to priežastys. Jei Metodikoje nurodyti metaduomenys pažymėti kaip nepildomi – tie metaduomenys nepildomi, ataskaitoje papildomai nežymint žymos.
Metaduomenys pildomi rankiniu būdu, naudojantis Projekto vykdytojo pateikta metodine medžiaga. Pildoma Duomenų kataloge data.gov.lt prisijungus prie Partnerio paskyros. Jei dėl techninių kliūčių pildyti Duomenų kataloge nėra galimybės, pildoma speciali forma - DCAT-AP-LT XLSX. 
 Pirminę parengtų DCAT-AP-LT metaduomenų pilnumo ir kokybės tikrinimą atlieka PO kartu su Paslaugos tiekėju ir vėliau - projekto vykdytojas. 
Prieš perduodant projekto vykdytojui patikrai metaduomenų rinkinį, kuris yra parengtas pagal DCAT-AP-LT specifikaciją, jis turi būti suderintas PO kartu su Paslaugų tiekėju. 
Paslaugos „Metaduomenų užpildymas pagal DCAT-AP-LT specifikaciją“ turi šiuos terminus:
5.1.1. ne vėliau nei per 30 k. d.  nuo užsakymo pateikimo, turi būti užpildyti duomenys ir pateikti PO kokybės kontrolei. 
5.1.2. Jei iki Sutarties galiojimo pabaigos kritinės klaidos neištaisomos, visas metaduomenų rinkinys yra nepriimamas, ir už nekokybišką darbą nėra atlyginama.
6. [bookmark: _Ref195099875][bookmark: _Toc195179059]Programinio įrankio įdiegimas, konfigūracija, testavimas, atnaujinimų diegimas
Programinį įrankį „Spinta“ pateikia VSSA Github repozitoriume (https://github.com/atviriduomenys/spinta). Spintos diegimo ir konfigūravimo instrukcija - https://atviriduomenys.readthedocs.io/spinta.html. 
Prieš diegiant Spintą, vadovaujantis instrukcija, Paslaugų tiekėjas įdiegia ir paruošia virtualią mašiną, Partnerio infrastruktūroje. Tai Paslaugų tiekėjas privalo atlikti ne vėliau nei per 30 k. d. nuo užsakymo.
Spintos diegimas atliekamas konsultuojantis su PO specialistais ir vadovaujantis diegimo instrukcija. Konfigūravimui konsultacijas teikia ir prieigos prie duomenų šaltinių teises suteikia PO. Prieigai prie Duomenų katalogo ir Vidinių vartų konsultacijas teikia Projekto vykdytojas. Jei vadovaujantis instrukcija nepavyksta įdiegti Spintos, Paslaugų tiekėjas registruoja klaidas Spintai skirtoje repozitorijoje. 
Spinta diegiama į suderintą infrastruktūrą.
Spinta turi būti įdiegta taip, kad ŠDSA atitiktų duomenų struktūrą ir tiktų DSA rengimui.
Pirminis ŠDSA Spinta priemonėmis Paslaugų tiekėjo yra konvertuojamas automatiniu būdu į DSA ir pateikiamas į Duomenų katalogą. Paslaugų tiekėjas patikrina ar Duomenų kataloge atsirado perduoti DSA ir informuoja PO bei Projekto vykdytoją.
6.7 Ne vėliau kaip per 15 k. d., pagal pateiktus VSSA reikalavimus, parengia informaciją ir dokumentus/formas (pvz., API vartų klausimynas), siekiant gauti prieigą prie VSSA Vidinių vartų. Prieigą konfigūruoja VSSA specialistai. 
7. [bookmark: _Ref195099890][bookmark: _Toc195179060][bookmark: _Ref198036052]Pirminio pagrindinių duomenų sąrašo parengimas
Paslaugų tiekėjas konsultuojantis kartu su PO ir Projekto vykdytoju, gavęs užsakymą, ne vėliau kaip per  20 k.  d. parengia ANTA IS pirminį pagrindinių duomenų (angl. master data) ir aprašomųjų duomenų (angl. reference data), dažniausiai sutinkamų kaip klasifikatoriai, sąrašą. Jei naudojami keli duomenų rinkiniai, pagrindinių duomenų sąrašai pateikiami kiekvienam duomenų rinkiniui. Vietoj ANTA IS pirminio pagrindinių duomenų sąrašo gali būti rengiamas iškarto pirminis ANTA IS koncepcinis modelis.
Sąrašas rengiamas pagal Metodikoje nustatytą prioritetų sąrašą, analizuojant ANTA IS reguliuojančius teisės aktus (įstatymus, nuostatus, ES žodynus), kitus dokumentus (pvz. ANTA IS techninę specifikaciją), duomenų teikimo sutartis, bei Paslaugų tiekėjui sužymint prioriteto tvarka duomenų grupes.
Paslaugų tiekėjas patikrina ŠDSA ir konsultuodamasis su PO Sąraše sužymi, kurių duomenų identifikacija yra aiški, bei įvertina ir pateikia preliminarų ŠDSA metaduomenų objektų (skaičiuojama pagal property lauką) skaičių.
Paslaugų tiekėjas, pateikia parengtą Pirminį pagrindinių duomenų sąrašą suderinimui PO ir Projekto vykdytojui ne vėliau nei 5 d.d. iki rezultato pateikimo termino. 

8. [bookmark: _Ref195100165][bookmark: _Toc195179061]Metaduomenų parengimas pagal DSA specifikaciją
Pirminis ŠDSA, šios užsakomos paslaugos suteikimo metu, Paslaugų tiekėjo pildomas rankiniu būdu pagal suderintas apimtis. ŠDSA rengiamas vadovaujantis Metodika ir aktualia DSA specifikacija bei integruojamų semantinių išteklių specifikacijomis.
Pirminis ŠDSA pertvarkymas vykdomas pagal DSA specifikaciją ir veiklos srities žinias užpildant „access“, „title“ ir „description“ laukus bei kitus laukus siekiant aprašyti esamą metaduomenų brandos lygį. Brandos lygiai apibrėžti DSA specifikacijoje.
Sekančiomis iteracijomis keliamas brandos lygis siekiant aukščiausiojo (5) metaduomenų brandos lygio, integruojant ES ir Lietuvos semantinius šaltinius. 
Paslaugų tiekėjas parengęs ŠDSA, suderina jį su PO ir teikia Projekto vykdytojui. 
DSA Paslaugų tiekėjo turi būti parengta ne vėliau nei per 30 k.d. nuo užsakymo gavimo. Jei iki Sutarties galiojimo pabaigos nėra ištaisomos klaidos, ir tos klaidos yra kritinės - DSA nėra priimama, darbas laikomas atliktas nekokybiškai, už jį nėra atlyginama.
9. [bookmark: _Ref195100175][bookmark: _Toc195179062]IS koncepcinių duomenų modelių parengimas
Koncepcinis modelis rengiamas kartu su DSA, terminai sutampa.
IS koncepcinis duomenų modelis rengiamas naudojant priemonę draw.io (https://app.diagrams.net/) arba UML klasių modelių schemų atvaizdavimu, įskaitant klasių savybių ir ryšių diagramose atvaizdavimą, naudojantis VSSA pateikta elementų biblioteka. 
Koncepcinio modelis rengiamas remiantis DSA specifikacijos skyriumi Koncepcinis modelis.
PO atlieka atitikties nustatytiems reikalavimams tikrinimą ir esant klaidoms, grąžina Paslaugų tiekėjui taisymui.







10. [bookmark: _Toc195179063][bookmark: _Ref195099922]Duomenų teikimo paslaugų registravimas centriniame API repozitoriume
ANTA IS duomenų paslaugos registruojamos atnaujinant DCAT-AP-LT metaduomenis ir pateikiant DSA.
Jei Spinta negali ištraukti ŠDSA – DSA nerengiamas, pildomi tik DCAT-AP-LT aprašai.
Registruojamos visos DCAT-AP-LT metaduomenyse deklaruotos duomenų paslaugos.
Spintos pagalba teikiama UDTS yra taip pat Paslaugų tiekėjo rankiniu būdu registruojama API Kataloge ir Vartuose (naudojamas sprendimas Gravitee.io), bei prijungiama prie Autorizacijos ir autentifikacijos paslaugos, nustatant autorizacijos teises ir apimtį (scopes).
Tikrinamas UDTS veikimas ir prieigos teisių korektiškumas.
Duomenų teikimo paslaugų registravimo API repozitoriuje paslaugos Paslaugų tiekėjo yra suteikiamos per 30 d. d.  nuo užsakymo pateikimo.

11. [bookmark: _Ref195099942][bookmark: _Toc195179064]ANTA IS duomenų teikimo, remiantis automatizuotomis sutartimis, ištestavimo paslaugos
Paslaugų tiekėjas per 5 d. d. nuo užsakymo pateikimo ištestuoja Automatizuotas duomenų teikimo sutartis: inicijuoja sutarties sudarymą, patikrina sutarties automatizuoto aktyvavimo ir sustabdymo funkcionalumą, sutarties pasirašymą kvalifikuotu parašu, sutarties atsisiuntimą iš Duomenų katalogo, bei pasirašytos sutarties įkėlimą į Duomenų katalogą, aktyvių ir neaktyvių sutarčių paiešką. Detalus paslaugos aprašymas pateikiamas užsakyme.
Paslaugų tiekėjas atlikęs ištestavimą, pateikia PO ir Projekto vykdytojui ataskaitą, pagal suderintą su formą.  

12. [bookmark: _Toc195179070]Reikalavimai garantiniam aptarnavimui

12.1. Tiekėjas turės teikti ne trumpesnį kaip 12 mėn. trukmės garantinį aptarnavimą. Garantinis aptarnavimas bus pradedamas teikti nuo paskutinio Paslaugų priėmimo – perdavimo akto pasirašymo datos.
12.2. Garantinės priežiūros paslaugos apima:
12.2.1. Garantinės priežiūros metu nustatytų Klaidų, atsiradusių dėl neteisingai užpildytų metaduomenų, taisymą. Klaidos taisomos: a) kritinės klaidos – per 8 val; b) svarbios klaidos per 7 k. d.; c) nesvarbios klaidos per 30 k. d. Kritinės klaidos – tokios klaidos, dėl kurių negali funkcionuoti duomenų paslauga, ar keliama itin didelė žala ANTA IS; svarbios klaidos – tai tokios klaidos, kurios leidžia nekorektiškai funkcionuoti duomenų paslaugai, bet nekelia didelės žalos ANTA IS; nesvarbios klaidos – tai užfiksuotos kitos klaidos. 
13. [bookmark: _Toc195179071]Baigiamosios nuostatos

13.1. Paslaugų tiekėjas neturi teisės atskleisti su paslaugų teikimu, su PO konfidencialia informacija, asmens duomenimis susijusios informacijos trečiosioms šalims be PO raštiško leidimo arba jei to reikalauja įstatymai. PO reikalaujant, Paslaugų tiekėjas privalės pasirašyti konfidencialumo sutartis, asmens duomenų tvarkymo ar kitas susijusias su tinkamu paslaugų įgyvendinimu susijusias sutartis su PO.
Preliminarus perkamų paslaugų kiekis – 323 val. Preliminarus valandų kiekis nurodytas tik pasiūlymų vertinimui, Perkančioji organizacija neįsipareigoja pirkimo sutarties galiojimo laikotarpiu nupirkti viso paslaugų kiekio. Paslaugos bus užsakomos pagal poreikį.




1 priedas
Perkamų paslaugų sąrašas ir paslaugų užsakymo būdas ir terminai 
	Paslaugos
	Paslaugų užsakymas
	Užsakymo įvykdymo terminas

	Metaduomenų užpildymas pagal DCAT-AP-LT specifikaciją 
 
	Pagal užsakymą 
	30 k.d.

	Programinio įrankio įdiegimas, konfigūracija, testavimas, atnaujinimų diegimas 
 
	Pagal užsakymą 
	30 k.d.

	Pirminio pagrindinių duomenų sąrašo parengimas
 
	Pagal užsakymą 
	20 k.d.

	Metaduomenų parengimas pagal DSA specifikaciją ir 
IS koncepcinių duomenų modelių parengimas
 
	Pagal užsakymą 
	30 k.d.

	 Duomenų teikimo paslaugų registravimas centriniame API repozitoriume
 
	Pagal užsakymą 
	30 k.d.

	IS duomenų teikimo remiantis automatizuotomis sutartimis ištestavimo paslaugos
 
	Pagal užsakymą 
	5 d.d.

2 priedas  
UŽSAKYMAS NR. ___
 
PAGAL 202__ M. __________MĖN. ___ D.  METADUOMENŲ ĮRANKIŲ ĮDIEGIMAS, DUOMENŲ MODELIAVIMAS IR TEIKIMAS ASMENS SU NEGALIA TEISIŲ APSAUGOS AGENTŪROS INFORMACINĖS SISTEMOS INFRASTRUKTŪROJE PASLAUGŲ SUTARTĮ NR.  ____
 
202__-__-__
Vilnius
 
Šiuo užsakymu Asmens su negalia teisių apsaugos agentūra prie Lietuvos Respublikos socialinės apsaugos ir darbo ministerijos (toliau – Agentūra) užsako paslaugas pagal 20__ m. _________  ___ d. sutartį Nr. ____:
	Eil. Nr.
	Poreikis
	Kiekis 
	Įkainis, Eur (be PVM)
	Suma, Eur (be PVM)
	Įvykdymo data
	Detalizavimas

	1.

Iš viso:
	
	 
	
	 
	 


 
	Patvirtinta: ...........................................

	Patvirtinta: ............................................

3 priedas

ASMENS SU NEGALIA TEISIŲ APSAUGOS AGENTŪROS INFORMACINĖS SISTEMOS APRAŠYMAS

ĮVADINĖ INFORMACIJA
Nuo 2005 m. Asmens su negalia teisių apsaugos agentūroje prie Lietuvos Respublikos socialinės apsaugos ir darbo ministerijos (iki 2023 m. gruodžio 31 d. – Neįgalumo ir darbingumo nustatymo tarnyboje prie Socialinės apsaugos ir darbo ministerijos) (toliau – Agentūra) eksploatuojama informacinė sistema (toliau – ANTA IS, iki 2023 m. gruodžio 31 d. – NDNT IS), orientuota į neįgalumo lygio ir dalyvumo (iki  2023 m. gruodžio 31 d. – darbingumo) lygio, Individualios pagalbos teikimo, lengvojo automobilio ar jo techninio pritaikymo išlaidų kompensacijos poreikių ((iki  2023 m. gruodžio 31 d. – specialiųjų poreikių ir jų lygio), profesinės reabilitacijos paslaugų poreikio nustatymus. Keičiantis Lietuvos Respublikos (toliau – LR) teisės aktams bei Agentūros veiklos poreikiams ANTA IS nuolat pasipildo naujomis duomenų apdorojimo, teikimo bei gavimo funkcijomis ir naujais ar modifikuotais funkcionalumais. Šių atnaujinimų įgyvendinimui reikia pastovių esamų ANTA IS programinių modulių priežiūros (palaikymo) ir vystymo paslaugų.

ESAMOS PADĖTIES APRAŠYMAS

ANTA IS yra:
· informacinių duomenų masyvų, kaupiamų ir saugomų centralizuotu būdu elektroniniame pavidale, susijusių su neįgaliųjų asmenų darbingumo lygio, neįgalumo lygio, bendro pirminio specialiųjų poreikių ir profesinės reabilitacijos poreikio nustatymu Agentūros struktūriniuose padaliniuose, visuma;
· formuojamų ir saugomų asmenų bylų pavidalu vertinimo dokumentų rinkiniai, siuntimo metu pristatomi į Agentūros padalinius bei formuojami vertinimo proceso metu;
· kompiuterinė – techninė įranga, užtikrinanti patikimą sistemos komponentų techninį funkcionalumą, duomenų keitimąsi bei saugumą;
· sisteminė ir taikomoji programinė įranga, užtikrinanti sistemos programinį funkcionalumą, duomenų surinkimą, kaupimą, saugojimą, apdorojimą, reikalingos suvestinės informacijos formavimą ir išdavimą, integracijas su kitomis valstybinėmis institucijomis užtikrinimą, duomenų teikimą bei gavimą;
· žmogiškieji resursai (Agentūros darbuotojai), kuriantys, vartojantys ir skirstantys informacinių duomenų srautus;
· finansiniai resursai, užtikrinantys informacinės sistemos funkcionalumo nepertraukiamą finansavimą.

ANTA IS techninė infrastruktūra
Atsižvelgiant į dideles sistemos apkrovas, siunčiamų failų dydį bei duomenis el. būdu (angl. on-line) teikiančių ir gaunančių įstaigų didelį skaičių bei numatomą augimą ateityje, sistemos greitaveikai, patikimumui ir saugumui užtikrinti Agentūros infrastruktūroje įdiegtos virtualių serverių kūrimo ir valdymo priemones. 
ANTA IS veikimui reikalingų serverių (1 pav., 2 pav.) sąrašas:
· Web serveris;
· Duomenų bazės serveris;
· Aplikacijų serveris;
· Statistinių duomenų agregavimo serveris;
· Integracinės platformos serveris;
· El. bylų saugojimo serveris;
· El. parašo serveris.

1 pav. ANTA IS virtualizacijos techninė architektūra.

[image: ]
2 pav. Detali ANTA IS infrastruktūros schema


ANTA IS loginė architektūra
ANTA IS realizuota 3 lygių architektūros principu, atskiriant saugomų duomenų, verslo procesų apdorojimo ir pateikimo vartotojui lygmenį. Loginės architektūros schema (3 pav.).
Klientų vertinimo duomenys, el. bylos, klasifikatoriai, registrai ir archyvuojami duomenys laikomi ir apdorojami Microsoft SQL Server 2008 R2 duomenų bazių serveryje. Agreguotos informacijos apdorojimo greitaveiką ir funkcionalumą, formuojant užklausas ir interaktyvias ataskaitas, užtikrins Microsoft Analysis Services ir Microsoft SQL Server Reporting Services (MS OLAP).

[image: ]
3 pav. ANTA IS loginės architektūros schema
ANTA IS realizuota naudojant į paslaugas orientuotą architektūrą (angl. Service-Oriented Architecture; toliau – SOA), įgalinančią skirtingas sistemas, programas ir įrankius sąveikauti naudojant žiniatinklio paslaugas (angl. Web Services), kurios yra nepriklausomos nuo konteksto ar kitų paslaugų būsenos. ANTA IS naudotojų sąsaja ir jos veikimui reikalingi taikomieji serverio komponentai realizuoti Microsoft .NET technologijos pagrindu, maksimaliai panaudojant serverių išteklius (Microsoft IIS ir sisteminius komponentus, siejančius vartotojo sąsają, MS OLAP ir Microsoft SQL Server 2008 R2). 
ANTA IS vidinės žiniatinklio paslaugos apimančios visas vidinių ANTA IS posistemių naudojamas žiniatinklio paslaugas bei integracinę terpę tarp jų nepasiekiamas iš išorės (internetu). Visi duomenų mainai su išorinėmis sistemomis vykdomi per integracijos komponentą, remiantis SOA principais. 
Iš išorės pasiekiamos tik šios ANTA IS žiniatinklio paslaugos:
· Išankstinės registracijos žiniatinklio paslaugos;
· Siuntimo ir dokumentų pateikimo žiniatinklio paslaugos;
· Duomenų apsikeitimo su kitomis institucijomis paslaugos.
Išorinės web aplikacijos – ANTA IRIP (išankstinės registracijos internetu portalas) bei siuntimo ir dokumentų pateikimo portalas, suteikiantys išankstinės registracijos į Agentūrą galimybę gyventojams ir juos gydantiems identifikuotiems gydytojams, yra paremtas ASP.NET technologija.
Skenavimo programinė įranga įdiegta nepriklausomai nuo kitų ANTA IS komponentų už skenavimo darbų vykdymą atsakingų Agentūros ir ASPĮ (asmens sveikatos priežiūros įstaigos) darbuotojų kompiuteriuose. Agentūros ir ASPĮ darbo vietose įdiegtos skirtingos skenavimo programinės įrangos versijos, pritaikytos konkretiems kiekvienos iš šių darbo vietų poreikiams.
ANTA IS posistemės
Šiuo metu yra realizuotos šios ANTA IS posistemės:
· Skenavimo programinių priemonių posistemė – programinės priemonės, skirtos asmens prašymų, siuntimo, papildomų dokumentų ir bylų skenavimui iš popierinių dokumentų, perkeliant juos į elektroninę erdvę.
· Kalendorių valdymo posistemė – skirta Agentūros teritorinių skyrių darbo dienų ir valandų valdymui.
· Išankstinės registracijos internetu posistemė – Klientų savitarnos portalas skirtas registruotis į Agentūrą dalyvumo lygio, neįgalumo lygio ar Individualios pagalbos teikimo išlaidų kompensacijos poreikio ar (ir) lengvojo automobilio ar jo techninio pritaikymo išlaidų kompensacijos nustatymui.
· Klientų išankstinės registracijos užklausų dėl dokumentų posistemė – per išankstinės registracijos posistemį asmens pateiktas el. prašymas gauti jo vertinimo dokumentų kopijas ar dublikatus.
· Griežtos atskaitomybės dokumentų apskaitos posistemė – GADAP, leidžianti registruoti visus griežtos atskaitomybės dokumentus, atlikti dokumentų publikavimą, registruoti sugadintus ar negaliojančius dokumentus bei atlikti visų šių dokumentų apskaitą.
· Sprendimų kontrolės posistemė ir skundų nagrinėjimo posistemė.
· ANTA IS e. bylų posistemė – popierinių dokumentų saugojimui elektroninėje terpėje.
· Statistinių ataskaitų generavimo posistemė – ataskaitų gavimo sistema, paremta ETL ir OLAP technologijomis.
· El. parašo posistemė – programinės priemonės, skirtos pasirašyti elektroninius dokumentus kvalifikuotu el. parašu.
· Dalyvumo lygio, neįgalumo lygio vertinimo ir Individualios pagalbos teikimo išlaidų kompensacijos poreikio ar (ir) lengvojo automobilio ar jo techninio pritaikymo išlaidų kompensacijos nustatymo, asmens su negalia aprūpintojo ir darbo asistento skyrimo posistemė. 
· ANTA IS administravimo posistemė.
· Asmens su negalia automobilių statymo kortelių išdavimo posistemė.
· Integracijos su kitomis institucijomis posistemės – šiuo metu ANTA IS vykdo tiesioginį duomenų apsikeitimą (teikia ir/arba gauna) duomenis naudojant žiniatinklio paslaugas su šiomis institucijomis:
· Valstybinio socialinio draudimo fondo valdyba prie Socialinės apsaugos ir darbo ministerijos (SODRA);
· Valstybine ligonių kasa prie Sveikatos apsaugos ministerijos (VLK);
· Valstybinio studijų fondo informacine sistema (IS Paskola);
· Valstybine įmone Registrų centras (Gyventojų, adresų registrais; ESPBI IS);
· Socialinės paramos šeimai informacine sistema (SPIS);
· Vilniaus, Kauno, Klaipėdos miestų, Trakų ir Mažeikių rajonų savivaldybių informacinėmis sistemomis;
· Lietuvos aklųjų bibliotekos informacine sistema (ELVIS);
· Užimtumo tarnyba prie Socialinės apsaugos ir darbo ministerijos;
· Higienos institutas;
· Valstybine mokesčių inspekcija prie Lietuvos Respublikos finansų ministerijos;
· Lietuvos Respublikos krašto apsaugos ministerija;
· Valstybės duomenų agentūra;
· Švietimo informacinių technologijų centras;
· Europos socialinio fondo agentūra;
· Lietuvos automobilių kelių direkcija prie susisiekimo ministerijos;
· VIISP autentifikavimo paslauga;
· VĮ Regitra;
· VšĮ Centrinė projektų valdymo agentūra
· ASPĮ visoje Lietuvoje (ligoninės, poliklinikos – naudojančios informacines sistemas).

